b'\n_START_ARTICLE_\nFranjo Flego\n_START_SECTION_\n\xc5\xbdivljenje in delo\n_START_PARAGRAPH_\nRodil se je v revni dru\xc5\xbeini o\xc4\x8detu Sebastijanu in Eufemiji Flego. Italijansko osnovno \xc5\xa1olo je obiskoval v Buzetu, hrva\xc5\xa1kega jezika se je nau\xc4\x8dil sam. Leta 1887 je bil izvoljen za \xc5\xbeupana v Buzetu. Na ob\xc4\x8dini je 1888 uvedel hrva\xc5\xa1\xc4\x8dino kot drugi uradni jezik. Za \xc5\xbeupana je bil izvoljen \xc5\xa1e leta 1890 in 1906. V kme\xc4\x8dki kuriji sodnih okrajev Koper, Piran in Buzet je bil 30. avgusta 1888 izvoljen za poslanca v Istrski de\xc5\xbeelni zbor. V isti de\xc5\xbeelni zbor je bil ponovni izvoljen 25. junija 1889. Kot kandidat politi\xc4\x8dnega dru\xc5\xa1tva Edinost je kot predstavnik Hrvatov sodeloval tudi na volitvah po 1. svetovni vojni._NEWLINE_Flego je eden od najpomembnej\xc5\xa1ih tvorcev hrva\xc5\xa1kega in slovenskega narodnega in politi\xc4\x8dnega gibanja v severni Istri.'